Della Scala
<s>Della Scala (također poznati i kao Scaligeri, latinski Scaligerus) je talijanska dinastija čiji su članovi vladali Veronom od 1262. do 1387. godine.</s>

<s>Historija 
Porodica della Scala bila je ugledna i utjecajna u Veroni još od 11. vijeka.</s><s>Osnivač te vladarske dinastije bio je Mastino I della Scala (umro 1277), koji je postao veronski Podesta (glavni sudac) ubrzo nakon poraza i smrti 1259. veronskog tiranina Ezzelina da Romana.</s><s>Novi izbori 1262. za Signoriju donjeli su Mastinu dodatnu autoritativnu funkciju kapetana naroda (capitano del popolo).</s><s>Naslijedio ga je 1277. brat Alberto (umro 1301), a njega njegov sin Bartolomeo (umro 1304), za njegove su vladavine (prema tradiciji) živjeli, voljeli se i umrli Romeo i Julija.</s><s>Njega je Dante u raju Božanstvene komedije nazvao Gran Lombardo.</s><s>Bartolomeov brat Can Francesco, zvan kao Cangrande I (umro 1329), bio je najzanačajnija ličnost porodice, poznat kao zaštitnik prognanog Dantea.</s><s>Isprva je vladao Veronom zajedno s bratom Alboinom, pa su zajedno 1311. dobili titulu carskih vikara od svetorimskog cara Heinricha VII.</s>

<s>Kada je Alboin 28. oktobra 1311. umro, Cangrande I postao je jedini vladar i tad je započeo seriju uspješnih ratova protiv Vicenze (1312–1314) i Padove (1317–1318).</s><s>Nakon tog je 1318. postao kapetan general gibelinske lige i proširio svoju vlast na Feltre i Belluno.</s><s>Zenit njegove moći bila je 1327. kad je imenovan carski vikarom Mantove.</s><s>Njegov nasljednik i nećak Mastino II (vladao zajedno s bratom Albertom II) pokušao je nastaviti ekspanzionističku politiku svog ujaka.</s><s>Agresivnost mu se obila o glavu jer je njome izazvao rivalsku firentinsko-mletačku koaliciju, pa je izgubio saveznike i teritorije te mu je na kraju u rukama ostala jedino Verona s Vicenzom.</s><s>Vladavina della Scale u Veroni konačno je došla kraju nakon kratkih uzastopnih vladavina Mastinovih sinova i unuka, perioda koji je završilo 1387. aneksijom grada od strane Viscontija, pod milanskim vojvodom Gianom Galeazzom Viscontijem.</s>

<s>Povezano 
 Verona</s>

<s>Izvori</s>

<s>Vanjske veze</s>

<s>Della Scala (Scalighieri) family 
 Della Scala family na portalu Encyclopædia Britannica</s>

<s>Italijansko plemstvo
Vladarske dinastije
Historija Verone</s>

